ming030890/wiki-yue-high-quality huggingface dataset:
馬琳

馬琳（簡化字：马琳，1980年2月19號—）係中華人民共和國男乒乓波運動員，係史上有最多單打世界冠軍銜頭嘅選手（四個世界盃冠軍加一個奧林匹克運動會冠軍）。

乒乓波生涯
馬琳喺1986年開始打乒乓波，4年之後入遼寧隊。1994年成為國家隊成員。
馬特洪峰

馬特洪峰（Matterhorn）係阿爾卑斯山嘅山峰，喺瑞士同意大利國界，海拔4,478米。
馬玉成

馬玉成（英文：Ma Yuk-Sing，1960年—）係香港武術指導。
佢老婆係演員楊雁雁。兩公婆有一個女馬頌紋，2012年生嘅。
馬琛沂

馬琛沂喺2018年11月19號讀緊香港樹仁大學新聞系嗰時，加入無綫新聞做無綫新聞台兼職主播，畢業後喺2019年7月轉為全職主播。而家通常主持深宵新聞報道，間中主持星期日香港早晨以及無綫財經·資訊台嘅無綫財經新聞。2022年去到鳳凰衛視做主播。
鴨脷洲大街

鴨脷洲大街（英文：Main Street, Ap Lei Chau），係香港南區鴨脷洲一條馬路，由利枝道開始，去到山明街。
鴨脷洲洪聖廟

鴨脷洲洪聖廟係香港一間洪聖廟，喺香港島南部嘅鴨脷洲洪聖街9號，附近鴨脷洲市政大廈同鴨脷洲海濱長廊，現已被評為香港法定古蹟，並由華人廟宇委員會打理。

史
鴨脷洲洪聖廟喺清朝乾隆38年（1773年）由當地漁民夾錢起，係南區存在歷史最悠久嘅建築物。廟宇曾經喺1988年同2005年做過大型嘅維修工程。

建築
洪聖古廟係清代兩進三開間式嘅建築，兩進之間嘅天井起咗香亭，廟宇左右兩邊各加咗廂房，前殿嘅屋脊同天井左右兩邊走廊嘅牆上，都有造工精巧、歷史悠久嘅石灣陶塑裝飾。另外廟前面楝咗兩支20呎高劃咗龍形圖案嘅木柱，當地居民叫佢做龍柱，用嚟擋煞。
鴨脷洲海旁道

鴨脷洲海旁道（英文：Ap Lei Chau Praya Road），係香港鴨脷洲一條馬路，由鴨脷洲徑開始，另一邊係掘頭路。
鴨脷洲市政大廈

（英文：Ap Lei Chau Municipal Services Building）係香港一棟市政大廈，響香港島鴨脷洲洪聖街8號，高6層，響1999年3月起好。市政大廈入面有街市、熟食中心、公共圖書館同體育館。
鴨脷洲徑

鴨脷洲徑（英文：Ap Lei Chau Drive），係香港鴨脷洲一條馬路，由鴨脷洲橋道開始，去到鴨脷洲海傍道。
鴨脷洲水月宮

鴨脷洲水月宮係香港一座觀音廟，係喺香港島南部嘅鴨脷洲，鴨脷洲大街181號，而家由華人廟宇委員會負責打理，更被評為香港三級歷史建築。

歷史
鴨脷洲水月宮係喺清朝同治五年（1866年）係由當地居民所起。廟裡面掛住嘅牌匾係由光緒十七年（1891年）所題。由1930年開始，呢間廟就交被華人廟宇委員會打理，不過鴨脷洲街坊福利會則仍然贊助部份嘅慶祝活動。呢間廟喺1995年做過大型維修。

建築
鴨脷洲水月宮係兩進一間式嘅設計，中央部份設有一個天井，天井起咗亭蓋。
鴨脷洲大橋

鴨脷洲大橋係連接香港鴨脷洲行車橋，跨過香港仔海峽，連住香港仔東面（香港仔海旁道同黃竹坑道交界）同埋鴨脷洲東面（鴨脷洲橋道），長230米，用咗6,400萬港紙嚟起，1977年春季開工，1980年3月28號通車。本來係單線雙程道路，政府響1991年5月響北面起條複製橋，變做雙線雙程分隔道路。
維基同享有多媒體嘅嘢：Ap Lei Chau Bridge
鴨脷洲橋道

鴨脷洲橋道（英文：Ap Lei Chau Bridge Road），係香港香港仔去鴨脷洲一條馬路，由香港仔海傍道同黃竹坑道交界開始，去到海怡路，中間經過鴨脷洲橋。
鴨脷洲橋道遊樂場

鴨脷洲橋道遊樂場（英文：Apleichau Bridge Road Playground）係香港一公園同遊樂場，喺鴨脷洲橋道同利南道，就近香港南區官立小學同埋鴨脷洲消防局，行政上歸南區。設施有硬地球場同埋七人足球場。
鴨脷洲母嬰健康院

鴨脷洲母嬰健康院，香港母嬰健康院之一，為婦女而設，有健康檢查，有家庭計劃等，址喺鴨脷洲，鴨脷洲大街側，鴨脷洲診所入便，英文叫Ap Lei Chau Maternal and Child Health Centre。行政上歸南區。開禮拜一到五，禮拜六開每月第二同第四個，公眾假期唔開。歸衞生署管。
高連特斯省

高連特斯省（西班牙文：Provincia de Corrientes）係南美國阿根廷一省。
高速啤機

高速啤機係香港嘅地下重金屬音樂樂隊，成員有Beyond嘅黃貫中（結他手）、葉世榮（鼓手）、鄔林（貝斯手，又叫鄧煒謙）同主唱馬永基。呢隊樂隊喺1980年代中期活躍香港地下音樂圈，喺Beyond嘅Demo專輯真的BEYOND Ⅰ可以聽到佢哋喺地下音樂會表演原創曲『衝』嘅錄音，呢首歌黃家駒亦有現場唱過。
高達芝士

高達芝士（荷蘭文：Goudse kaas），係隻荷蘭嘅芝士，起源南荷蘭高達，用牛奶發酵整成。
高達

尚盧．高達，法國新浪潮導演。
種虛構嘅機械人，首次出現於日本卡通片機動戰士高達。
現代香港從政者李永達嘅花名。
高達，南宋將軍。
高達斌

高達斌（英文：Patrick Ko Tat-pun）係香港親建制生意人同政治人物，以前係匯點成員，而家係極左親共藍絲社運社團愛港之聲開山頭子，新民黨成員。佢有參加2016年立法會選舉九龍東選區，最終以2,444票排尾二落敗。部份香港網民叫佢高達武、Gundam Bun。

爭議
民陣副召集人王浩賢質疑，高達斌同中共統戰部有關連，而高曾任深圳市海外聯誼會理事，即中共深圳市委統戰部轄下組織。

否認六四屠殺
2014年5月，高達斌公開話對六四屠殺嘅否認言論，當日北京政府只係清場，天安門廣場內無死人，更指要有幾千或幾萬人死亡先算係「屠殺」，又喺維園同每年舉行六四燭光集會嘅支聯會打對台。佢嘅言論亦被民運領袖王丹駁斥，話生命寶貴，死一個都唔應該，形容高達斌係港人之恥。

針對雨傘革命嘅言論
2014年10月6號，高達斌認為三合會成員挑釁雨傘革命示威者「情有可原」。高重有聲援壞份子，連叫口號：「阻人搵食，罪大惡極！」
陸戰軍棋

陸戰軍棋，又叫做陸戰棋、陸軍棋，係一種不完全訊息遊戲，即係有靠估成份。
棋包括地雷、司令、軍長、師長、旅長、團長、營長、連長、排長、工兵、炸彈咁。

玩法
兩位玩家先喺自己嗰邊排陣並設下軍旗位置，最先搶到對方軍旗嘅贏。
軍階大細依次序係：司令>軍長>師長>旅長>團長>營長>連長>排長>工兵。
炸彈同地雷比任何軍階大，但工兵可以清理地雷，而排長可以拆炸彈。
炸彈冇任何使用限制但地雷唔郁得。
陸榮廷

陸榮廷（1856年—1928年），原名陸亞宋，字幹卿，係清末民初嗰時嘅政治人物，舊桂系嘅首領。
陸榮廷係壯族人，喺廣西武鳴縣出世。響清末時係廣西提督，辛亥革命時響應革命，民國成立後就做咗廣西都督。1915年佢以反對袁世凱稱帝做理由，揮軍廣東，做埋廣東督軍，1917年升做兩廣巡閱使。
1920年，孫中山響廣州成立嘅軍政府派陳炯明攞走陸榮廷控制嘅廣東，1921年再攞埋廣西。陸榮廷冇晒權力，最後1928年響上海死咗。

評價
孫文話：『我公（陸榮廷）再造民國，勛在宇宙』。
馬君武亦話：『於廣西，為廣西有數人物；於共和政體，為民國有數人物。將來共和史之開篇，有一極重要嘅人物，舍公其誰？』。
章太炎講：『君老於戎事，軍行遇百姓有恩，初治廣西，群盜屏跡。其後仍歲出師，未嘗加賦，囊中無余金銀，遇士大夫尤謙下』。
梁啟超亦講：『廣西將軍陸榮廷，自帝制發生，特緣地勢關系，發之不能太驟，及滇軍喺川與袁軍相持，事趨危急，陸君崛起以促時局之解決。嗰陣時兩軍成敗，間不容發，廣西獨立，實茲役最重要之樞紐也』。
黎元洪都話：『陸公治軍數十年，佢境況仍唔如一團長，誠廉潔可見也』。
李宗仁話過：『廣西耀武上將軍陸榮廷揭櫫義旗，響應雲南獨立，而護國戰役中南北優劣之局，因此頓形改觀，此舉實為洪憲帝覆亡，護國運動勝利之關鍵』。
鈕永建講道：『幹公護國護法，兩次興師，偉業豐功，聲施華夏，茲聞逝世，不勝悲感』。
國民政府嘅「褒揚令」寫到：「陸榮廷任廣西都督，叠膺兼圻，聲譽甚著，討袁之役，率先響應義師，尤彰功勛。今逝世已久，遺愛在民，經廣西臨時參議會咨由廣西省政府呈請行政院轉呈褒揚前來，特予明令褒揚，以示政府篤念舊勛之至意，此令。」

陸雲廷睇相
相傳陸榮廷做緊兩廣巡閱使嗰陣，想搵個相士去睇相，但係又驚相士睇得出佢係達官貴人，所以就扮到好似個窮人咁去睇相。相士見到有個窮人去睇相，當然奚落佢，將佢講到好衰。結果不出幾年，陸榮廷真係冇晒權勢，最後重鬱鬱而終。
所以廣東人就有句俗語叫：「陸榮廷睇相，唔衰攞嚟衰」，後尾傳下傳下，就變做：「陸雲廷睇相，唔衰攞嚟衰」。
陸慷

陸慷（簡化字：陆慷，1968年5月14號—）係中華人民共和國駐印度尼西亞大使，做過中華人民共和國外交部北美大洋洲司（下簡稱外交部美大司）司長、中華人民共和國外交部新聞司司長、中華人民共和國外交部發言人，江蘇南京人。

中英聯合聲明失效論被英國政府反駁
喺2017年6月30號，當時身為中國外交部發言人嘅陸慷曾經公開表示，《中英聯合聲明》係歷史文件，唔再具有任何現實意義，對中央政府對香港特區嘅管理亦唔具備任何約束力。當時英國外交部就立即回應話《聲明》係有法律約束力嘅條約，至今繼續生效，又強調英國作為聯合簽署國，有責任密切監督《聲明》實施嘅情況。當時社民連主席吳文遠亦喺接受英國《衛報》採訪嘅時候話中國政府嘅講法非常可笑，批評北京唔可以今日簽一個合同，聽日就話合同已成歷史。

孟晚舟案件
2020年9月3號，陸慷接受加拿大《環球郵報》就孟晚舟事件專訪嘅時候話，美國同111國簽有雙邊引渡條約，同時美方亦向幾十個其他國政府提出拘押華為首席財務官孟晚舟嘅要求，加拿大係唯一配合美國要求嘅國，又話加拿大政府應該向國民告知事件真相，但就冇攞到任何證據出嚟。加拿大前駐華大使趙樸（Guy St-Jacques）喺接受QUB電台採訪時表示，陸慷嘅發言好有趣，但佢亦警告聽眾要警惕呢個人，又形容陸慷係一個虛假消息專家。
陸智夫

陸智夫（1910年—1995年）係中國國術師傅，師承五羊張兆師傅，同埋白鶴派宗師吳肇鍾，學武術、跌打、南北獅藝。而家，陸智夫武術跌打館嚮香港島銅鑼灣軒尼詩道軒華大廈，由佢後人同埋屋企支持，以中醫、跌打同埋舞獅為主。
陸梓峂

陸梓峂（英文：Vienna Luk，1998年—），係香港公民黨前黨員，沙田區議會碧湖選區前議員。
佢係香港理工大學社會政策及行政學系畢業生，喺2019年第6屆區議會選舉，當時係趙柱幫議員助理嘅陸梓峂參選沙田區議會碧湖選區，最後以五成半得票率鍊贏民建聯嘅黃冰芬，成功當選，而佢以21歲之齡，成為香港史上最後生嘅女區議員，打破咗麥美娟喺1993年以22歲獲委任做葵青區議員嘅紀錄。
2021年7月初正式劈炮，唔撈區議員一職。
齊藤紀由

齊藤紀由（1982年10月11號—）係日本足球員，司職中場，效力過Arte Takasaki，及熊本羅亞素。
齊藤雅人

齊藤雅人（1975年12月1號—）係日本足球員，司職中場，效力過大宮松鼠。
齊衡

齊衡係日本文德天皇嘅一個年號，相當於公元854年到857年，前後總共4年。
齊馬諾斯卡雅

齊馬諾斯卡雅（粵拼：chai4 ma5 nok6 si1 kaat1/ka1 nga5，Krystsina Tsimanouskaya，1996年11月19號—）係白俄羅斯女子短跑運動員，2019年夏季世界大學生運動會200米賽跑金牌得主。2021年佢參加東京奧運嗰陣，被代表團迫去機場搭飛機返歸，喺機場向日本警方求助，話驚自己返到白俄羅斯要坐監，最後成功攞到波蘭庇護，並喺2021年8月4號經奧地利去到波蘭。
齊藤茜

齊藤茜（1993年1月12號—）係日本足球員，踢中場，曾經喺2011年為日本女子足球代表隊出場1次。
齊藤隆成

齊藤隆成（1994年4月30號—）係日本足球員，司職後衞，效力水戶蜀葵。
齊頭數

齊頭數通常係指最高位唔係0，而其他位都係0嘅數。例如 10000 , 500 , 7000。
雷根斯堡

雷根斯堡（德文：Regensburg）係德國拜仁一座城，人口15萬。
雷曼兄弟

雷曼兄弟（英文：Lehman Brothers），係一間跨國公司投資銀行，總部嚮美國紐約、分公司喺東京、倫敦都有。2008年8月嚮全世界有2萬幾員工。佢哋嘅生意包括證券、債券、市場研究、證券交易業務、投資管理、私募基金以及私人銀行服務，兼美國國庫債券嘅主要交易商。
2008年9月15號，雷曼兄弟申請破產。

史
嚮1844年德國巴伐利亞，23歲嘅亨利雷曼（Henry Lehman）移民去咗美國，首先開咗間士多。等到1847年，佢嘅兄弟都嚟埋美國，創辦咗「雷曼兄弟」。

香港
雷曼兄弟香港寫字樓嚮中環國際金融中心2期26字樓。
2008年9月16號，嚮香港交易所，雷曼兄弟已經暫停證券同股票期權市場嘅交易 。
之後發生雷曼迷債事件。
雷朋三世

雷朋三世（日文：ルパン三世；英文：Arsène Lupin III）係日本漫畫家加藤一彥嘅作品，用偷嘢做題材，1967年到1969年喺雙葉社旗下嘅漫畫雜誌《漫畫ACTION》連載，後嚟畀人改編做動畫、電影、小說、舞台劇、Game等等。後嚟出過新版。
香港嘅正式譯名叫做雷朋三世，而台灣就譯做魯邦三世。大陸嘅譯名就照抄台灣。
另外，加藤一彥經常同宮崎駿同埋青山剛昌合作，宮崎駿曾經執導過雷朋三世，而青山剛昌就經常同加藤一彥搞合作漫畫或者電影，就好似雷朋三世VS名偵探柯南 THE MOVIE。

故仔大綱
故仔嘅主角叫做雷朋三世，係世界出名神偷亞森·雷朋個孫，所以佢繼承咗爺爺嘅所有招數，變成世界有名嘅神偷。佢嘅拍檔有居合道高手石川五右衛門、歐亞混血女神偷峰不二子同埋神槍手次元大介。呢四個人合作無間，幾乎全世界咩嘢地方都去偷過。
有一個專門對付爾班人嘅差佬，佢叫做錢形幸一，係錢形平次個孫。佢繼承爺爺嘅遺詔，一直都好想拉到佢哋，但係佢一直都拉唔到。
雷有輝

雷有輝（英文：Patrick Lui，1966年2月16號—），係香港男歌手，太極樂隊其中一位主音。

演出
呢個表唔完整，歡迎加料。
韶關

韶關（粵拼：siu4 gwaan1），舊時叫韶州，喺中國廣東，家下係地級市，叫韶關市。隋朝最先置韶州，因為州北有韶石而名。大元改做韶州路，大明大清都叫韶州府。清時將南雄太平橋鈔關搬到韶州，所以個關叫韶關。民國時改為縣，以關係名，改名韶關縣。

地理
韶關響省城以北。
韶關市區
韶關市區

史
公元前111年，大漢響家下韶關周圍設曲江縣，而韶關呢處係縣治。
吳甘露元年（265年），置始興郡。
南朝後梁國置東衡州。
公元589年，隋朝改置韶州。個名來自州北韶石，州所響曲江。
元朝改叫韶州路，轄四縣。
大明改為韶州府，轄六縣。
大清時，韶州府係南韶連道治所，有六縣，分別係曲江縣、樂昌縣、仁化縣、乳源縣、翁源縣同埋英德縣。南雄太平橋鈔關搬到韶州府治西南。另開太平分關，響英德。
民國時期韶關成為縣，叫韶關縣。
共和國時期，1949年設縣級市，為韶關市。1975年升做地級市。

政區
韶關市家下有3市轄區2縣級市4縣1自治縣。區有湞江區、武江區同曲江區；縣級市有樂昌市同南雄市；縣有仁化縣、始興縣、翁源縣同新豐縣；而自治縣有乳源瑤族自治縣。
韻律泳

韻律泳（Synchronized swimming），又叫花式游泳、花式游水，係隻混合游水、體操同跳舞嘅水上運動，因為睇落好似喺水上面跳芭蕾，所以亦會叫水上芭蕾或者水上舞蹈。
韻小說

韻小說（英文：verse novel）係敘事詩（表達故仔嘅詩）嘅一種，指首敘事詩寫到好似中篇小說甚至長篇小說咁長。
韶關土語

韶關土語，又叫做蚤乸話，亦稱湘粵土語，係韶州府嘅地方話，韶州府約莫今日韶關老城區。話好獨特，既唔屬於粵語系統，又唔係客家話，語言學家而家仲未清楚韶關土語嘅來歷。
韶神星

韶神星（Hebe），即係小行星6，係太陽系小行星帶嘅一粒小行星，佔咗小行星帶大約0.5%嘅質量，喺1847年7月1號由Karl Ludwig Hencke發現。
香港警察叫雞濫權爭議

有啲人認為，香港警察會對性工作者進行濫權，例如借用自己權力，叫雞唔俾錢，引起社會爭議。另外，喺一啲涉及黑社會嘅警察貪污案件入面，免費性服務有時亦係其中一種提供畀警察嘅利益。

事例
2002年高級警司冼錦華唔俾錢叫雞案
2005年李婉儀自殺案，警員邱樹明強逼免費嫖妓後砌生豬肉以襲警罪拘捕，李婉儀最終自殺。
2005年4月，重案組警長梁熾江利用職務之便貪污同享受免費女伴服務，2005年被捕，去到2007年6月被判囚16月。
2017年1月，O記高級督察陳嘉健涉嫌收受黑幫賄款同埋免費嫖妓被廉政公署拘捕
2020年3月，警員黃俊威同埋朱志豪喺廟街向性工作者表明警員身份叫雞唔俾錢，分別被判囚同降職
2021年，國安處處長蔡展鵬喺光顧俗稱「骨場」嘅無牌按摩院期間，遇上掃黃行動。

對警察濫權嘅批評
2012年，青鳥發表調查訪問報告，指大約有12%女性性工作者曾遭自稱警員嘅人士恐嚇，索取金錢或者免費性服務，最終有三宗證實係警務人員所為。
紫藤經常收到性工作者投訴香港警察濫權叫免費雞，淨係2012年就有400宗，好多時候甚至叫完雞拉埋佢哋。
按2016年嘅一項調查，80%嘅性工作者投訴被警員暴力濫權欺壓。有性工作者披露，有警員甚至乎會施以語言暴力，例如濫權免費睇晒佢哋全裸之後，就揶揄佢哋話睇全裸唔係咩大事，令性工作者感到含冤受屈。
香港警察同黑社會關係

香港警察同黑社會關係泛指香港警務處或個別警務人員同一啲黑社會犯罪組織或黑社會活動之間嘅關係。表面上警察同黑社會係對立，根據香港《社團條例》，任何人如屬非法社團嘅成員，即屬犯罪，最高刑罰為監禁7年。實際上有唔少黑社會組織一直控制住香港嘅色情行業、毒品販賣，亦涉及盜版嘅活動同染指小巴路線嘅營運，高峰期會員人數達20多萬，所以有啲人就流傳着「警察管黑社會，黑社會管治安」嘅說法。

部分案例
2005年4月，重案組警長梁熾江利用職務之便收受黑社會人士利益同享受免費女伴服務，2005年被捕，去到2007年6月被判囚16月。
香港警察史

香港嘅警察史，由香港開埠後1844年港英創立殖民地警察計，差唔多行過咗180年，經過咗好多輪蛻變同轉捩；由首階段嘅殖民地警察部隊、喺1970年代起現代化，到1990年代初期起進入第三階段，發展做服務型嘅警察隊伍。香港警隊喺全世界排第三、亞洲排第二（馬來西亞警隊係亞洲入邊最早成立嘅，喺1807年）有現代警察制度去維持公共安全嘅警務機關。

皇家時期
皇家香港警察一百五十周年紀念瓷盤
六七暴動期間嘅香港防暴警察，左右兩邊警員分別配戴美式款M1鋼盔同英式款布洛迪鋼盔
1967年，香港親共人士喺文化大革命影響下，開展對抗香港政府嘅所謂「反英抗暴」行動。由最初嘅罷工同示威，發展到後來嘅暗殺、土製炸彈放置同發動槍戰（包括沙頭角槍戰等）。
香港警察爭議

香港警察爭議係香港歷來嘅警察部隊受過嘅唔同爭議。香港警察嘅聲譽經歷過唔少次起起跌跌，由1960年代嘅貪污成風，到1980年代至2000年代譽做「亞洲最佳」，到2019年因為反修例運動期間嘅濫權，而俾人叫做「香港黑警」。

英治時代
香港皇家警察係英治香港殖民地政府嘅一部分，華人平民一般都覺得啲警察係為咗個政權而做嘢，名氣唔特別好。1960年代，皇家香港警察嘅貪污風氣好嚴重，其中最出名嘅就係葛柏案。因為嗰個年代嘅警察貪污非常嚴重，所以政府為咗處理佢，後嚟就成立咗廉政公署。經過警廉衝突之後，皇家香港警察做過改革，仲成為「亞洲最佳」(Asia's finest) 嘅警隊。

特區時代
2010年代開始，香港警察過渡緊做特區政府嘅一部分，而佢嘅聲譽又轉差，觸發點主要係2014年嘅佔領中環運動同埋2019年嘅反修例運動期間。
除咗兩次大型嘅社會運動之外，仲有零星嘅警察失德事件，例如2013年嘅「白粉當鹽案」：當時，兩個元朗嘅差人去水邊圍邨調查防喉箱藏毒案，佢哋唔想落案，於是將海洛英當做鹽，結果因為有管理員唔妥而投訴，結果啲粉做咗化驗，證實真係海洛英。仲有，2019年發生過掃蕩賭檔造假事件，虛構功績。

雨傘運動
喺2014年9月28號，警察喺金鐘射咗87粒催淚彈嚟驅散示威者嘅人羣，直接造成雨傘革命。好多人批評警察濫用武力、基於政治原因嚟拉人等等，令公眾對警察嘅觀感越嚟越差。
其中嗰年最出名嘅警察失德事件，就係涉及七位警察喺暗角毆打一位社工嘅七警暗角打人案。

反修例運動
内文：反送中運動期間嘅警察濫權
2019年，警察喺反修例運動當中，出現咗大量嘅警暴事件，其中包括：亂咁射催淚彈同橡膠子彈、亂咁打人、包庇黑社會、同強姦拉咗嘅示威者等等，所以就出現咗「香港黑警」嘅叫法。

打壓傳媒
根據《警察通例》，警員喺執行職務嘅時候，應該要盡量配合記者嘅採訪工作。香港有好幾間電視台同網媒，都會將唔同嘅公眾活動，例如示威、遊行、同衝突嘅場面等等，直接放上鏡頭去直播。喺持續半年以上嘅反修例運動期間，有唔少香港警察嘅警察暴力事件，都畀記者嘅直播鏡頭影得一清二楚，直接將事實放喺香港市民同國際社會嘅眼前。正因為咁，前綫警員同記者嘅衝突變得無日無之，有警員更開始用「黑記」呢個名，嚟對應返「黑警」嚟笑啲記者，質疑嘅記者鏡頭只係針對警察。

鄧力行案
2016年2月10號，《明報》記者鄧力行喺旺角採訪一單騷亂期間，畀警員襲擊：當時佢掛住份記者證，跟住喺巴士上層影。曾經有警員要求佢行開，不過佢就表明咗身分，一行出個巴士門口，就即刻畀一咋攞住長盾嘅警察壓喺地上面毆打，搞到後腦受傷流血。雖然嗰晚有《蘋果日報》記者影低咗事發嘅過程，不過件事隔咗兩年幾，仍然係裁定單案做「無法追查」同埋「無法完全證明屬實」。之後，明報職工協會喺2019年2月3號，話受襲擊嘅記者會入稟法院嚟開始索償嘅程序，而個協會亦都會全力支持同埋幫手。佢哋同時希望監警會盡快處理呢單案嘅司法覆核申請，避免單嘢繼續托落去，而佢亦會喺有決定之後公布相關嘅理據。
到7月頭，鄧申請嘅法援拒絕咗，於是同記協建議發起眾籌，嚟支援任何遇襲嘅記者同警方索償，包括佢自己在內。記協主席楊健興就話，對相關嘅調查結果感到憤怒同難以接受，批評警方調查結果理據互相矛盾、係「語言偽術」，同時亦都特登混淆視聽，令到單嘢冇哂下文。關注香港人權狀況嘅民間組織「民權觀察」就指出，就算有傳媒錄低成條片段做證據，警方仍然將投訴列做「無法完全證明屬實」，但係警方又話會採取適當嘅紀律行動，完全係「此地無銀」，個組織就督促警方同監警會要公開調查報告，俾公眾了解有關決定嘅理據，又話事件反映到投訴機制有缺陷。

監督機制冇用
一有警民衝突事件出現，香港特首林鄭月娥、保安局局長李家超、警務處處長鄧炳強俾傳媒問親都左閃右避，一味話市民如果有唔滿意可以用現有嘅投訴機制向警方投訴，林鄭仲話班差人當更有好大壓力，要求市民「包容」佢地咁話。但其實呢個所謂投訴警察機制根本就冇用，成個制度都俾差人把持住，投訴程序又長，市民仲要冒住俾差人檢控返轉頭嘅風險，之但係同案相關嘅受查人士又唔係必須配合調查，所謂獨立嘅監警會對警隊又冇調查權，於是被投訴果個差人就會因為「無法查證」而被裁定投訴唔成立，呢個所謂「行之有效」嘅投訴機制根本就得個講字，有冤冇路訴咪激起更多民憤囉。

干預和平意見表達
喺2021年渣打香港馬拉松賽事入面，有選手着咗「香港加油」字樣嘅衫，就算冇其他動作，只係和平表達心聲，但都被警察阻止參賽，強行帶離跑手通道。

輕大事重小事
喺2023年，香港血案頻密發生，其中有幾單當街斬人案都已經臭名遠播，令啲市民人心惶惶。同時，詐騙匪徒亦變得肆無忌憚，坊間有唔少人因為咁而埋怨警方辦事不力。其中，喺疑點重重嘅蔡天鳳案入面，啲證物嘅化驗進度又好慢，但係又錯漏百出，搞到好多人批評。
同時間，啲警隊就拉哂大隊，去搞啲濫用公共交通工具折扣、器官捐贈登記冊嘅惡作劇等等嘅任務，聲稱呢啲係維護國家安全嘅重任，但係實請根本就冇乜人關心呢啲小事。警察嘅主要職責做毋好，重要被挪用去越俎代庖，高調打擊尐連專職部門都唔得閒理嘅雞毛蒜皮嘢。
有專家分析認為，比較世界其他地方，雖然香港警察人數佔當地人口比例好高，但係都依然搞成恁，係因為渠哋好側重咁去處理政治嘢；一來可能因為同黑幫合作打擊異見人士，跟住畀更多空間去犯罪嚟當做報酬，二來就係曾經會監察住警察嘅公民組織一個一個都散走，令警察越嚟越少人睇實，所以更加容許佢哋亂嚟。

惡搞歌曲
反修例運動期間，流傳住一首熱播嘅網絡改篇歌曲《肥媽有話兒》，呢首歌以「黑警」為主題，指控差人暴力對待市民，又認為黑警「又唔做嘢、又唔讀書」，最後以「黑警破壞香港法理」一句歌詞結尾。

香港警察應該遭受報應嘅觀點
内文：香港親中派同政府遭受報應嘅觀點
由2014年雨遮革命開始，香港社會兩極化，當有一啲親中建制派同香港政府公務員（特別係香港警察）面對一啲不幸新聞嘅時候，有一啲非建制派（由泛民主派、抗爭派、香港本土派、修憲派組成）聲音就會認為佢哋遭受報應，歡迎事件嘅發生。

親中派對於民間對警察不滿嘅反應
面對民間對警察不滿嘅反應，親中派不時會批評呢啲民間聲音，又提議設立辱警罪或者仇警罪，對付批評香港警察嘅人。
喺2021年9月，香港一名警員因辦案殉職，有部份對警察不滿嘅網民樂見事件，結果引來親中派嘅連番批評。例如，香港警察隊員佐級協會主席林志偉就指責呢啲批評香港警察嘅人冷血，話喺佢哋身上睇唔到人禽之別。不過，面對親中派嘅說法，就有民主派嘅聲音反駁，其實係香港警察冷血在先，兩年前反送中運動入面，警察就對一啲不幸離世嘅示威者講更加冷血嘅說話，例如公開挑釁其他示威者話要慶祝，稱呼佢哋係曱甴等等。
香港警察向九龍清真寺發射藍色水炮事件

香港警察向九龍清真寺發射藍色水炮事件，係指2019年10月20號，香港警察對九龍清真寺發射藍色水炮，當日香港警察攞水炮車兩次向九龍清真寺發射藍色不明液體。喺發射中除咗九龍清真寺中招之外，喺寺外嘅人包括印度協會前主席毛漢、香港融樂會成員、多位市民同香港立法會議員譚文豪等亦一同遇襲受傷。襲擊引起社會各界輿論譁然，譴責香港警察公然褻瀆伊斯蘭教。
香港警察委任證

香港警察委任證係香港警察嘅身份同職權識別證明。根據《警察通例》第20章，警察喺任何時候都要隨身攜帶委任證，去顯示警員嘅名、職級同委任號碼等資料。

歷史
香港警察用委任證嘅歷史嚟自英殖香港皇家警察時代當時宗主國英國嘅制度，警員向市民出示委任證去證明佢嘅身份。喺英國，除咗警察外，軍情五處（內務情報）官員都帶委任證。

委任證內容
香港警察委任證式樣
委任證嘅正面用中文、英文同彩圖方式印有以下資料：
警員照片
警員姓名
警員職級
僱員號碼
「香港警察」及「HONG KONG POLICE」字眼嘅鐳射標記
警徽標誌（彩色）
背面聲明：「本證持有人是經正式委任的香港警察，其相片及資料載於背面。」

《警察通例》
依據《警察通例》，警察用佢哋嘅權力嗰陣必須表明身分，便衣人員要出示委任證：
「
要擬進行的工作不妨礙人員妥為保管委任證，警務人員在任何時候均須隨身攜帶委任證。便衣人員不論是否當值，在與巿民接觸和行使警察權力時，必須表明身分及出示委任證。在案發現場的便衣人員，須將委任證掛在顯眼的地方，讓人易於辨認其身分。
」

——《警察通例》第20章14條第二點
喺有市民要求時，警長以下職級嘅警員應披露職級同警務處職員編號：
「
在不損害行動效率的情況下，人員於行使其法定權力時，在市民要求下應披露足以辨別其身分的個人資料。人員按要求表明身分後，應最低限度透露以下資料: （警長以下職級）職級及警務處職員編號。
」

判決案例
1997年，一個叫Lau Yin Kum嘅女人被警察截查嗰陣要求過警察出示委任證，之後就發生衝突，警員亦以「阻差辦公」嘅罪名將Lau Yin Kum拘捕。原審裁判官裁定警察嗰陣執行緊職務，而被告Lau Yin Kum嘅行為構成阻差辦公，所以判被告罪名成立，被告隨即上訴。但係，高等法院推翻咗原審裁判，指出原審裁判官似乎認為被告冇喺警員要求下即刻出示佢嘅身份證，並要求一位軍裝警員出示委任證，呢個行為構成「阻差辦公」。高等法院清楚講到，呢個唔係適合嘅定罪基礎，因為「一名市名有權要求一名執行職務中的警員，不論他是軍裝與否，出示他的委任證以資識別」（第七段，筆者中譯）。換言之，要求警員喺執行職務嗰陣出示委任證，唔可以當做阻差辦公。

《警訊》講關於委任證
睇埋：警訊
2014年，《警訊》喺節目入面提到一個應屆會考生被身穿綠色軍裝自稱警員嘅男子「即時罰款」，攞走一百蚊，《警訊》喺節目入面教市民點樣去辨認委任證嘅真同假。同年嘅另一集《警訊》入面，主持表示市民有權同警察要求出示委任證，而警員亦需要跟住指示出示。
2019年6月21號，元朗721事件前夕，葵涌警區重案組第二隊督察賈耀坤喺嗰日《警訊》節目度表示，便衣警務人員用警察權力嗰陣，必須主動出示委任證。軍裝警務人員用警察權力嗰陣，假如市民提出要求，亦要出示委任證。由於節目播放9日前咁啱係612示威入面蒙面速龍小隊拒絕出示委任證同展示警員編號嘅爭議入面，輿論認為嗰集節目嘅內容好諷刺。

爭議
香港警察畀示威者質疑蒙面同執勤時唔出示委任證
2019年12月嘅和你Christmas Shop，警員模仿普通市民，好難畀市民辨別
喺6·12事件開始，警員多次違反守則，喺執行期間未有出示委任證。喺之後示威現場嘅警員，無論係軍裝定係便裝警員，絕大多數都用面罩蒙面，部分更加唔肯出示委任證、唔展示警員編號，態度又惡劣。有警員甚至將出示委任證要求視為挑釁，對提出嘅市民惡言辱罵、恐嚇甚至拘捕。2020月8月16號，浸大學生會會長方仲賢被捕嗰時，四名黑衣警員中有三名仍然唔肯出示委任證。
鹽水溪

鹽水溪，舊稱新港溪，係喺臺灣南部嘅中央管河川，流域全境喺臺南市內。主流上游喺咬狗溪，發源喺龍崎區土崎里深堀尾，幹流長度41.30km，流域面積為339.74km2:174。
鹽水溪主流再細分嘅話，從龍崎區到關廟區嘅河段又叫「咬狗溪」（舊籍載係「鑒裏溪」）、從關廟到新市新化交界嘅河段就叫「許縣溪」，再往下就稱為鹽水溪:175。而喺主流之外，有鹽水埤溪、大目幹溪（虎頭溪）、潭頂溪、柴頭港溪四大支流:177。
流經臺南市新市區嘅鹽水溪
鹽津

鹽津係中國雲南昭通一個縣，總面積2096平方公里，人口37萬。
鹽湖區

鹽湖區係中國山西運城一個市轄區，總面積1237平方公里，人口68萬。
鹽澤勝吾

鹽澤勝吾（1982年9月9號—）係日本足球員，司職前鋒，效力長野帕塞羅。
鹽池

鹽池係中國寧夏吳忠一個縣，總面積6554平方公里，人口15萬。
鹽水鴨

鹽水鴨係中國江蘇南京一樣特式嘢食，傳統上要先用鹽醃，再用滷汁浸，之後烘乾外皮，最後放入鹽水煮熟，攤凍後切開就食得。
鹽水鴨同板鴨都係南京特產，主要分別係鹽水鴨整好就要食，而板鴨就可以擺好耐。
鹽湖城

鹽湖城（英文：Salt Lake City，簡稱Salt Lake，縮寫SLC），舊譯所叻，係美國猶他州首府，喺大鹽湖左近，大約住咗20萬人。
鹽湖城 - Salt Lake City
麻古

麻古（粵拼：maa4 gu2）係毒品一種，亦係冰毒嘅加工品。佢實質係緬甸出嘅冰毒粒，入面主要成份係甲基安非他命同咖啡因，出面個樣同捹頭丸差唔多，多數係紅、綠、黑三種色，屬苯丙胺類興奮劑，易上癮。
麵包蟹

麵包蟹（Cancer pagurus），又叫瞓覺蟹，係種食得嘅蟹，盛產北大西洋海域，包括法國、愛爾蘭等地。因為佢哋個樣睇落似一嚿麵包，加埋鍾意瞓覺懶得郁動，所以有呢個名。
麵條式程式碼

麵條式程式碼（粵拼：min6 tiu2 sik1 cing4 sik1 maa5；英文：spaghetti code）係電腦程式編寫上嘅一個行話詞彙，軟件工程當中嘅一種反面模式。如果話一拃 code 望落「似麵條」，意思係指呢啲 code 冇乜結構可言、難以打理。做規模稍大嘅編程工作嗰陣，麵條式程式碼呢個問題可以幾撈絞，迫使軟件工程師花費大量時間同精神執返好啲 code 佢。
麵酵嘅比喻

麵酵嘅比喻係耶穌講嘅一個比喻，記載喺《新約聖經》《馬太福音》第13章第33節、同埋《路加福音》第13章第20至21節。

聖經譯文
「
耶穌又對佢哋講另一個比喻：「天國好比麵酵，有個女人拎嚟放入三斗麵粉裏面，令到成個麵團都發起嚟。」
」

——《馬太福音》13章33節
「
耶穌又話：「我拎乜嘢嚟比較上帝嘅國呢？佢好比麵酵，有個女人拎嚟放落三斗麵粉裏面，直到成團都發起嚟。」
」

正面
麵酵好似芥菜種子噉樣，放一啲酵入去麵團裏面，成個麵團都會好快噉發起嚟，變成一大團。麵酵嘅比喻乃係講明上帝嘅國點樣擴大發展，正如耶穌傳道初期規模好細，不過佢嘅國度好似酵加入麵團度，迅速噉擴展。

反面
麵團係預表教會嘅食物，就係上帝嘅道，係人生命嘅靈糧，麵餅係為獻祭用嘅，係祭司可以食嘅，麵酵喺舊約聖經裏面，乃係指罪惡，例如除酵節，獻血祭，素祭等，都唔可以有酵，表示除罪潔淨，酵能夠污穢聖所嘅嘢；喺新約聖經裏面，乃係指做敗壞唔好嘅嘢，例如假冒為善，一切異端，疑心詭詐，自高自大，所有罪惡，酵嘅本性係唔好嘅。麵酵嘅比喻乃係講明教會當中有錯誤嘅教訓，罪惡影響信徒，令到人偏離真理。
麻包袋

麻包袋，係用麻布做原料整嘅袋，可以用嚟裝米、裝穀物，又或者整沙包。
麻原彰晃

麻原彰晃（粵拼：maa4 jyun4 zoeng1 fong2；日文：麻原 彰晃(Asahara Shōkō)；1955年3月2號—2018年7月6號），原名松本智津夫（日文：松本 智津夫(Matsumoto Chitsuo)），係日本一個罪犯，亦係日本政府依法認定嘅邪教組織——奧姆真理教（日文：オウム真理教）嘅阿頭，鹿兒島熊本縣八代市人。佢曾經自稱係「唯一解脫者」。
佢喺1989年8月29號創辦奧姆真理教之後，喺日本當地搞出好多泶㺒嘢。先後喺1994年6月27號同1995年3月20號先後搞出震驚成個日本社會嘅松本、東京嗰兩單沙林毒氣事件。因社會危害極大，麻原喺1996年3月27號俾警視廳拉咗去東京拘置所。2000年2月4號為咗避開日本政府監管而改名做「Aleph（日文：Aleph (宗教団体)）」，繼續對抗日本社會。
由於佢對日本社會危害極大，所以一度俾日本社會認定做「危險人物」。隨後東京高等裁判所入稟，喺2004年2月27號決定，判犯咗17單嚴重殺人案嘅麻原死刑。麻原唔服，喺2005年1月6號提出上訴，要求精神鑒定，但喺同年8月19號俾法醫查出佢冇精神病。隨後麻原幾次上訴都被打回頭。佢喺2018年7月6號被問吊。
黑喉肉垂麥雞

黑喉肉垂麥雞（Vanellus senegallus）係非洲區內最大隻嘅麥雞。分布非洲大部分雨林以外地方。
黑夜章

黑夜章係伊斯蘭教典籍《可蘭經》入面嘅第92章（蘇拉）。
黑天鵝效應

黑天鵝效應（black swan effect）簡單講係指「一啲有可能，但打前未發生過嘅事」。

理論基礎
内文：歸納同歸納問題
黑天鵝效應基於歸納嘅概念。歸納係科學嘅根基，但呢種諗嘢方式有陣時會出現「遇到一啲有可能，但打前未發生過嘅事，搞到思考者措手不及」嘅情況。
黑喉潛鳥

黑喉潛鳥（學名：Gavia arctica）係一種雀，亦係潛鳥科潛鳥屬嘅一個品種，原產歐洲同亞洲北部。
黑塔

《黑塔》（The Dark Tower）係美國恐怖文學大師史提芬京（Stephen King）寫嘅一系列黑暗奇幻小說。
黑夢

黑夢（平假名：くろゆめ，羅馬字：Kuroyume） 係日本嘅視覺系樂隊，1991年埋班，1999年解散，2010年復活。
黑天

黑天，又叫黑天神，係婆羅門教（印度教）入面嘅神，係毗濕奴其中一個化身，最早喺史詩《摩訶婆羅多》有記載。
維基同享有多媒體嘅嘢：Krishna
黑天鵝

黑天鵝係一種天鵝，原產於澳洲。黑天鵝成日俾人攞嚟做歸納嘅一個例子。
10月27號

10月27號係公曆年嘅第300日（閏年第301日），離年尾重有65日。
<< - 10月 - >>



大件事
1682年：費城建城。
1904年：紐約地下鐵頭一段通車。
1938年：杜邦化工（英文：DuPont）宣佈佢新出嘅合成料：尼龍。
1961年：毛里塔尼亞同蒙古國加入聯合國。
1966年：中國成功發射導彈核武器。飛彈係東風二型導彈帶咗原子彈頭喺酒泉發射。
1966年：美國空軍嘅三倍音速XB70轟炸機停產同唔再試飛。
1971年：剛果民主共和國改名做扎伊爾共和國。
1975年：中國成功進行一次核試。
1991年：土庫曼宣佈由蘇聯獨立，12月26號被承認。
1993年：香港荃灣眾安街爆地下煤氣管，百幾居民疏散，冇人死。
1998年：施羅德做德國總理。
2006年：中國工商銀行同時喺上海證券交易所同香港交易所上市，成為有史以來最大嘅首次公開招股（IPO）。
2011年：納伊夫當選沙地阿拉伯王儲。
2011年：米侯·奧希堅當選愛爾蘭共和國總統，11月11號履新。
2012年：英倫航空併入英國航空。
2013年：施巴斯坦維度爾連續第四年攞到一級方程式賽車冠軍。
2017年：加泰隆尼亞自治區由西班牙獨立，成立共和國。
2018年：2018年李斯特直升機失事（英文：2018 Leicester helicopter crash），機上5人咸不剌死晒。
10236號小行星

10236號小行星，係太陽系小行星帶嘅一粒小行星，圍繞住太陽運轉。
10240號小行星

10240號小行星，係太陽系小行星帶嘅一粒小行星，圍繞住太陽運轉。
10235號小行星

10235號小行星，係太陽系小行星帶嘅一粒小行星，圍繞住太陽運轉。
10239號小行星

10239號小行星，係太陽系小行星帶嘅一粒小行星，圍繞住太陽運轉。
1023年

1023年係平年。

節慶、風俗習慣
下令禁止廣南嘅巫覡邪術。
10234號小行星

10234號小行星，係太陽系小行星帶嘅一粒小行星，圍繞住太陽運轉。
10237號小行星

10237號小行星，係太陽系小行星帶嘅一粒小行星，圍繞住太陽運轉。
10238號小行星

10238號小行星，係太陽系小行星帶嘅一粒小行星，圍繞住太陽運轉。
1024

1024 係 1023 同 1025 之間嘅自然數。
，所以呢個整數（二嘅十次方）喺二進制係齊頭數（十六進制 400），所以電腦科學經常出現。舊制嘅二進制詞頭 k 指嘅就係 1024 而唔係 1000，所以電腦記憶體講嘅 k 傳統上都係指 1024。
10241號小行星

10241號小行星，係太陽系小行星帶嘅一粒小行星，圍繞住太陽運轉。
1340年代

1340年代係指1340年去到1349年之間嗰十年。
1740年代

1740年代係指1740年去到1749年之間嗰十年。
1660年代

1660年代係指1660年去到1669年之間嗰十年。
1661年

1661年係平年。

大件事
2月，清朝順治帝過身，之後由佢個仔玄燁繼位，就係康熙帝。
咒水之難：緬甸大殺跟隨南明永曆帝走入緬甸嘅隨從。
1號幹線

1號幹線係香港一條幹線公路，連接香港島香港仔同新界東沙田區，入面包括三條收費行車隧道：香港仔隧道、海底隧道同獅子山隧道，係第四長幹道。
1號幹線途經路段有：香港仔海旁道、黃竹坑道、香港仔隧道、黃泥涌峽天橋、堅拿道天橋、海底隧道、康莊道、公主道、窩打老道、獅子山隧道公路（包括獅子山隧道）同沙田路。南面嘅香港仔海旁道接住石排灣道，北面嘅沙田路接住9號幹線嘅大埔公路沙田段。幹線沿途同2號幹線、4號幹線、5號幹線、7號幹線同埋9號幹線連接。
1磅的福音

1磅的福音係1987年開始喺週刊少年Sunday雜誌連載嘅日本漫畫，作者係漫畫家高橋留美子，總共連載咗37話，講述咗個毫無毅力爛食成性嘅職業拳擊手同實習修女之間嘅愛情故事。
2.5D

2.5D 喺遊戲製作上係指一種圖像做法，一隻用 2.5D 嘅遊戲嘅圖像以三維為主，但喺郁動方向上係二維。例子有風之少年系列（Klonoa），喺呢個平台遊戲當中，玩家控制嘅主角古羅亞只可以有上下左右四個方向郁動，但關卡嘅背景嗰度會有三維圖像。
200

200係199同201之間嘅自然數。中文寫成二百、貳佰、兩百或皕（粵拼：bik¹／bat⁶）。
2

2（粵拼：ji6）係1同3之間嘅的自然數。佢亦係最細嘅雙數同埋第一個質數。
喺集合論入面，2被定義做{0,1}。

中文字
此數字寫法有幾類，喺各個語境，通常只得一兩種適用：
喺多數情況會用二（老套異體字：弍）；若果要避免以後俾人簒改或者睇唔清，會用大寫貳。
當所描述嘅嘢總數準確等於「2」，而緊接嗰個字又係量詞，用字要係兩（老套異體字：両）；若果意思模糊或形象化，會按約定俗成噉出現，例子：三兩知己、一時無兩、兩敗俱傷……
「雙」、「對」同「孖」等都指數量係「2」，然而各字皆附帶非數學意思。
2-丙醇

2-丙醇（粵拼：ji6 bing2 seon4），即係異丙醇，又叫火酒，化學式係C3H8O，係一種冇顏色嘅液體。佢有好勁嘅味，有可燃嘅性質。佢屬於仲醇，同1-丙醇係同分異構體。

反應
2-丙醇可以發生氧化反應，出丙酮。通常會用嘅氧化劑有重鉻酸鉀。
同時，2-丙醇可以俾硫酸脫水，出丙烯。
異丙醇係一種醇，可以同羧酸發生酯化反應，產生酯類。
1194年

1194年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南宋：紹熙五年
金：明昌五年
中國週邊
西夏：天慶元年
西遼：天禧十七年
越南
李朝：天資嘉瑞九年
朝鮮半島
高麗：明宗二十四年
檀紀：3527年
日本
建久五年
皇紀：1854年
佛曆：1736年 - 1737年
回曆：590年 - 591年
猶太曆：4954年 - 4955年

大件事
黃河奪淮，黃河改道，經由淮河嘅水道入黃海，自此淮河流域嘅灌溉系統受到持續700年嘅損壞。
2φ1

數學分析入面，2φ1係支基本嘅q-幾何函數(一種特殊函數)，係高斯超幾何級數(en:Gauss hypergeometric series)2F1嘅推廣、q-形變，最初由Heine響19世紀(?)提出。
正好似高超幾何級數，2φ1可以用級數定義，可用差分方程（微分方程嘅q-類比）刻劃，可用「積分」表達。
234年

234年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
吳：嘉禾三年
蜀：建興十二年
魏：青龍二年
朝鮮半島
高句麗：東川王八年
新羅：助賁王五年
百濟：仇首王二十一年、古爾王元年
檀紀：2567年
日本
神功皇后攝政三十四年
皇紀：894年
佛曆：777年
猶太曆：3994年～3995年
233年

233年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
吳：嘉禾二年
漢：建興十一年
魏：太和七年、青龍元年
朝鮮半島
高句麗：東川王七年
新羅：助賁王四年
百濟：仇首王二十年
檀紀：2566年
日本
神功皇后攝政三十三年
皇紀：893年
佛曆：776年
猶太曆：3993年 - 3994年

大件事
吳國皇帝孫權派使者去遼東公孫淵度，封佢做藩王，但公孫淵殺使者，將首級送畀魏國。孫權原本想打佢，但畀陸遜勸低。
1234年

1234年係平年。

大件事
2月，宋蒙聯軍攻陷蔡州，金國滅亡。

文學
元朝文學家元好問寫咗「校《笠澤藂書》後記」。
1237年

1237年係平年。

大件事
宋理宗改年號嘉熙。
康拉德四世開始做羅馬人民嘅國王
850年代

850年代係指850年去到859年之間嗰十年。
851年

851年係平年。

大件事
嶺南出咗第一個狀元及第—莫宣卿。
456

456係455同457之間嘅自然數。

文化
韓國男演員李政宰因為參演Netflix原創劇《魷魚遊戲》而得到「456」嘅花名。
453年

453年係平年。

大件事
劉邵殺宋文帝即位，同黨嘅蕭簡喺七月佔據廣州。九月，南海太守鄧琬同始興太守沈法系討平蕭簡。
55 Cancri

55 Cancri，簡寫55 Cnc，係離地球41光年嘅一孖雙星，歳數近太陽，喺天空上嘅巨蟹座。渠嘅行星人類已發現五粒－係太陽系外揾到最多行星嘅系統。四號行星同五號嘅類木行星(gas giant) 之間有條大罅，入便有乜無人知，天文學家想喺嗰度試揾類地行星。
555電池

555電池，又嗌三個五電池或虎頭電池，係中國廣東廣州嘅國營企業，1928年成立，總部位置喺海珠區工業大道北132號（沙園近光大花園嗰邊）。間嘢主要出乾電池，家下佢嘅銷售同出口量、收入同出口額業務排喺中國大陸前列。佢喺中國大陸嘅電池生產業非常之出名，喺非洲出口企業百強排行榜排第7。
雖然企業本身名嗌虎頭電池，但555同555電池個名已經深入民心，好多廣州本地人嗌嘅「555電池」都係指呢間公司。

史
1928年，電池廠正式成立，嗰時係叫興華電池廠。1968年廣州49間電池廠合併成一間工廠後，正式定名做廣州電池廠。喺1984年成為中國大陸電池行業入面，第一間有自己經營進出口業務權嘅企業。過咗2年又喺香港成立咗高力電池，喺嗰時算好葳蕤，因為佢係中國大陸第一間全外向型嘅中資工業實業性企業。1988年組建咗555電池集團之後，喺街頭巷尾賣嘅「555電池」逐漸深入民心。1992年成立廣州市電池工貿企業集團。到咗1999年，廣州電池廠同廣州番梘廠合資，搞咗間廣州電池有限公司。第二年又同廣州市輕工業品電器進出口公司嘅電池科合併，成為虎頭電池集團有限公司。
AMX-13輕型坦克

AMX-13輕型坦克，係一款由法國喺1953年至1985年期間生產嘅輕型坦克，因為重13噸而叫做AMX-13，有堅固、可靠嘅底盤，安裝咗一個由GIAT工業（家陣嘅Nexter公司）所生產嘅炮塔。

史
喺1946年，法國陸軍提出需要一款輕型坦克，因為當時嘅法國有好多海外殖民地都話要獨立（例如法屬印度支那同阿爾及利亞），因此好需要一款能夠空運嘅坦克車；於是，伊希萊姆利諾工廠（Atelier de Construction d'Issy-les-Moulineaux，AMX）由1946年開始生產AMX-13輕型坦克，第一架原型車響1948年開始運行。
1952年，羅昂製造廠（Atelier de Construction Roanne）公司開始生產呢種坦克，但係1964年之後，製造工作交咗俾索恩河畔沙隆嘅克勒索-盧瓦爾公司，ARE公司轉為生產AMX 30主戰坦克，呢種坦克嘅產量大為減少，重喺1987年停產。AMX-13坦克響80年代以後逐漸畀法國陸軍淘汰。

法國
作為AMX-13嘅原產國，法國係AMX-13坦克最大嘅用戶之一，但係法軍從1970年代就開始逐步淘汰AMX-13坦克，目前法國嘅AMX-13坦克已經退役。法國曾經將AMX-13輕型坦克出口到超過25個國家。

荷蘭
荷蘭同法國都係AMX-13最大嘅用戶之一，不過家陣荷蘭軍隊嘅AMX-13坦克已經退役。

以色列
響第二次中東戰爭，以色列向法國買咗100架AMX-13坦克，響其中60架上面改裝咗榴彈炮，兼改裝到可以適應沙漠環境；喺1967年嘅第三次中東戰爭中，以色列軍隊發現AMX-13坦克嘅75mm火炮難以擊穿當時埃及同敘利亞軍隊所裝備嘅T-54坦克同T-55坦克，因此好快淘汰咗，有部份戰車賣咗去星架坡。
63城市

63城市（韓文：63시티）係南韓首爾汝矣島上漢江邊一座摩天大廈，由大韓生命保險規劃興建。高約249米（817呎），由1985年落成到1986年係全球喺北美洲以外最高大廈，到2003年就係全南韓最高大廈。大廈名入面嘅63係講緊棟樓名義上有63層，實際上喺地面以上得60層。
64

64係63同65之間嘅自然數，係8嘅平方。
638年

638年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：貞觀十二年
中國週邊
高昌：延壽十五年
朝鮮半島
仁平五年
檀紀：2971年
日本
舒明天皇十年
皇紀：1298年

大件事
羅渦國王卡拉華那迭（Kalavarnadit）強迫希蘭國王榮·普叻沙（Vieng Prueksa）接受拉華策卡（Lavachakka）做佢哋嘅王。
Cherisy

Cherisy係法國嘅一個市鎮，位置喺中央-盧華爾山谷嘅厄爾-盧華。
Cherveix-Cubas

Cherveix-Cubas係法國嘅一個市鎮，位置喺多多涅。
Cherry公司

櫻桃公司（英文：Cherry AG）（德文：Cherry GmbH），係一間個人電腦週邊製造商，美國成立之後到1970年代搬去德國，目前做機械鍵盤、機械鍵盤軸體出名，佢設計MX軸系統係而家好流行。

MX軸專利
20世紀80年代早期，Cherry MX軸已得到開發專利（美國專利 4,467,160），大概1985年上市，2003年專利過期。
Cherval

Cherval係法國嘅一個市鎮，位置喺多多涅。
Cherbonnières

Cherbonnières係法國嘅一個市鎮，位置喺濱海沙藍特。
Chermignac

Chermignac係法國嘅一個市鎮，位置喺濱海沙藍特。
Cherrueix

Cherrueix係法國嘅一個市鎮，位置喺布禮斯大區嘅伊勒-維萊訥。
Chepniers

Chepniers係法國嘅一個市鎮，位置喺濱海沙藍特。
Chermizy-Ailles

Chermizy-Ailles係法國嘅一個市鎮，位置喺埃納。
2014年嘅臺灣

2014年嘅臺灣係介紹臺灣喺2014年嗰陣發生過啲乜事。

1月
1月10號，喺2002年同2006年兩次代表中國國民黨參選高雄市市長都未當選嘅考試院考試委員同義守大學管理學院講座教授黃俊英因肺腺癌病逝，終年73歲。
1月25號，中華民國總統府大門喺清晨被砂石車衝撞。
2014年太平洋颱風季

2014年太平洋颱風季泛指喺2014年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺4月至12月期間形成。

香港
香港天文台台長岑智明喺3月17號天文台召開嘅記者會度話，預計呢年進入香港500公里範圍嘅熱帶氣旋數目大概有4至7個，屬於接近正常嘅水平，預計香港的風季會喺六月或以後開始。

臺灣
中央氣象局預報中心主任鄭明典話，下半年嘅聖嬰現象發展機會大，颱風形成位置距離台灣較遠，颱風季一開始嘅颱風偏向北嘅機會較高，但都係要留意颱風於八、九月侵襲台灣嘅現象。
民國103年6月27號中央氣象局發表新聞稿話預計今年北太平洋西部海域會有29〜32個颱風形成，多於氣候平均值（25.7個）。截至6月底，北太平洋西部海域已經有7個颱風形成，較氣候平均值（4.3個）多。至於侵臺颱風方面，預估今年有3〜5個颱風侵臺，氣候平均值為3.6個。

熱帶風暴玲玲 (Lingling)
PAGASA: Agaton
内文：熱帶風暴玲玲 (2014年)
熱帶風暴 （JMA）熱帶風暴 持續日期2014年1月10號－2014年1月21號強度65 km/h（40 mph）（十分鐘）  1002 hPa（mbar）
2014年1月6號，一個低壓區喺帛琉東南部海面上形成。同日，美國海軍研究實驗室畀個擾動冧巴91W。
1月9號上晝10點30分，聯合颱風警報中心對佢喺24個鐘內形成為熱帶氣旋嘅機會畀咗「LOW」嘅評級。
1月10號下晝2點，聯合颱風警報中心取消評級。下晝9點30分，日本氣象廳將佢升格為熱帶低氣壓，並發出烈風警報。佢嘅中心風力達到咗15m/s。
1月11號上晝2點，聯合颱風警報中心再度對佢喺24個鐘內形成為熱帶氣旋嘅機會畀咗「LOW」嘅評級。
1月12號下晝2點，聯合颱風警報中心取消評級。下晝3點25分，日本氣象廳改發一般警報。
1月13號上晝2點，日本氣象廳將佢降格為低壓區，並取消所有警報。其後，原先畀日本氣象廳降格為低壓區嘅殘餘雲系喺帛琉東南部海面上重新發展。
1月14號上晝8點，日本氣象廳將佢升格為熱帶低氣壓。
1月15號下晝2點，聯合颱風警報中心再度對佢喺24個鐘內形成為熱帶氣旋嘅機會畀咗「LOW」嘅評級。
1月16號下晝2點，聯合颱風警報中心對佢嘅評級提升為「MEDIUM」。下晝8點，日本氣象廳再對佢發佈一般警報。下晝9點，聯合颱風警報中心對佢發佈熱帶氣旋形成警報。
1月17號，聯合颱風警報中心對佢嘅評級提升為「HIGH」。
1月18號上晝8點，日本氣象廳將佢升格為熱帶風暴，兼命名為「玲玲」。同時，聯合颱風警報中心將佢升格為熱帶低氣壓，並畀咗冧巴01W。下午5點，聯合颱風警報中心將佢升格為熱帶風暴。
1月19號上晝5點，聯合颱風警報中心將佢降格為熱帶低氣壓。
1月20號上晝5點，聯合颱風警報中心對佢發出最後警報。上晝8點45分，日本氣象廳將佢降格為熱帶低氣壓，並取消烈風警報。
1月21號上晝8點，日本氣象廳將佢降格為低壓區，佢嘅殘餘雲系併入赤道輻合帶重新發展成為熱帶風暴劍魚。
熱帶風暴「玲玲」係2014年西北太平洋形成嘅首個熱帶氣旋，亦係首個被命名嘅熱帶風暴。
2014年文化遺產經典賽

2014年文化遺產經典賽嘅入場式。左邊著「O」字隊服嘅係渥太華參議員，右邊著「V」字隊服嘅係溫哥華加人。
2014年文化遺產經典賽係2014年3月2號喺加拿大溫哥華卑詩大球場舉行嘅一場國家冰球聯賽文化遺產經典賽，由溫哥華加人主場迎戰渥太華參議員。最後溫哥華加人喺一度領先兩球嘅情況下以2-4輸徂畀渥太華參議員。為徂凸顯「文化遺產」爾個特色，對陣雙方特別推出徂參照二戰前嘅舊隊服設計嘅懷舊版隊服。
2014年日本乙組職業足球聯賽

2014年日本乙組職業足球聯賽係第16屆日本乙組職業足球聯賽賽事。
2014年日本甲組職業足球聯賽

2014年日本甲組職業足球聯賽係第22屆日本甲組職業足球聯賽賽事。
2014年嘅瑞典

2014年嘅瑞典係介紹瑞典喺2014年嗰陣發生過啲乜事。
2014年嘅香港

2014年嘅香港係介紹香港喺2014年嗰陣發生過啲乜事。
2014年日本丙組職業足球聯賽

2014年日本丙組職業足球聯賽係第1屆日本丙組職業足球聯賽賽事。
Badens

Badens係法國嘅一個市鎮，位置喺奧德。
Badailhac

Badailhac係法國嘅一個市鎮，位置喺康塔爾。
Badefols-d'Ans

Badefols-d'Ans係法國嘅一個市鎮，位置喺多多涅。